ট্রাম্পের পাল্টা শুল্ক থেকে ছাড় স্মার্টফোন, ল্যাপটপ

ওয়েবডেস্ক: স্মার্টফোন (Smart Phone), ল্যাপটপ (Laptop), সেমি কন্ডাক্টর চিপকে পাল্টা শুল্কের (Reciprocal Tariff) আওতা থেকে ছাড় দিলেন ডোনাল্ড ট্রাম্প (Donald Trump)। আমেরিকার কাস্টমস ও বর্ডার প্রোটেকশনের নোটিসকে তুলে ধরে শনিবার এমনই জানিয়েছে একটি আন্তর্জাতিক সংবাদ মাধ্যম। চীনের উপর ১৪৫ শতাংশ শুল্ক চাপিয়েছেন ট্রাম্প। এই শুল্ক ছাড়ে অ্যাপলের উপর বড় প্রভাব পড়তে চলেছে। অ্যাপল চীনে আইফোন তৈরি করে। এছাড়া অন্যান্য প্রোডাক্টও তৈরি করে। তাদের ক্ষেত্রে এর বড় প্রভাব হতে চলেছে। শুক্রবার ওই নোটিস সাঁটা হয়েছে। তাতে উল্লেখ রয়েছে, যেসব পণ্য আমেরিকায় ঢুকছে তাদের ক্ষেত্রে এই ছাড় দেওয়া হয়েছে। গত ৫ এপ্রিল থেকেই তা কার্যকর।

আমেরিকা বিশ্বের ৭৫ টি দেশের উপর রেসিপ্রোক্যাল ট্যারিফ নামে পাল্টা শুল্ক চাপায়। তাতে বিশ্ব বাজারে অস্থিরতা দেখা দেয়। পরে ট্রাম্প চীন ছাড়া সব দেশের উপর এই চড়া শুল্ক তিন মাসের জন্য স্থগিত করে। যা নিয়ে চীনের সঙ্গে কার্যত শুল্ক যুদ্ধ শুরু হয়েছে। কারণ চীনও পাল্টা চড়া শুল্ক চাপিয়েছে আমেরিকার পণ্যে। যাতে চরম হুঁশিযারি দিয়েছেন ট্রাম্প। চীনও আন্তর্জাতিক স্তরে ইউরোপীয় ইউনিয়নের কাছে দরবার করছে ট্রাম্পের বিরুদ্ধে একজোট হওয়ার জন্য।

আরও পড়ুন: আমেরিকা-চীন শুল্কযুদ্ধে লাভ কার?

দেখুন অন্য খবর: